મિત્રો આપના માટે ગોચર ગ્રહોનું ભ્રમણ ધનતેરસના શુભ દિવસથી દોઢ માસ માટે મંગળગ્રહનો બંધનયોગ મળે છે. તેથી વધુ પડતી અપેક્ષા અને આત્મવિશ્વાસ નિરાશા આપી શકે છે. તેમ છતા ભાગ્યસ્થાનમાં ગુરૂ નસીબના સહારે કાર્ય સફળતા આપી રહેશે. મિલ્કત અને વારસાઈ કાર્યોમાં અડચણો મળી શકે છે. પત્ની ભાગીદારો અને વડિલો સાથે વિવાદો ન સર્જાય તે જોશો. વડિલોનું આરોગ્ય ચિંતા આપી શકે છે. સંતાનોનો સહકાર મળશે. જાહેર જીવનથી ચિંતા મળી શકે છે. કોર્ટ કચેરી અને મોસાળ પક્ષથી ચિંતા મળી શકે છે. યાત્રા પ્રવાસ અને ધાર્મિક કાર્યોથી આનંદ રહેશે. આપના માટે દિવાળીના શુભ દિવસે ઓમ શ્રી ગંગણપતેય મંત્રના જાપ કરીને વિષ્ણુ ભગવાનનું પુજન કરવાથી લાભ રહેશે. બહેનો અને વિદ્યાર્થી માટે સાનુકુળ સમય રહેશે.